забрана съгласно Регламент (ЕО) No 474/2006. Агенцията предостави също така информация за плановете и исканията за допълнителна техническа помощ и сътрудничество, насочени към подобряване на административния и техническия капацитет на органите за гражданско въздухоплаване в трети държави, с цел да им бъде оказано съдействие за отстраняване на несъответствията с приложимите международни стандарти за безопасност в гражданското въздухоплаване. Държавите членки бяха приканени да отговорят на тези искания на двустранна основа, като координират действията си с Комисията и Агенцията. Във връзка с това Комисията отново подчерта ползата от предоставянето на информация на международната въздухоплавателна общност, по-специално чрез инструмента за партньорство за съдействие при прилагането на безопасността на въздухоплаването, предоставен от Международната организация за гражданско въздухоплаване (ИКАО), относно оказваната от Съюза и неговите държави членки техническа помощ на трети държави за повишаване на авиационната безопасност в целия свят.
 (9)
 Евроконтрол представи на Комисията и на Комитета на ЕС за авиационна безопасност актуализирана информация за състоянието на функцията на SAFA и ОТД, чрез която се подават сигнали за предупреждение, включително статистически данни за съобщенията, предупреждаващи за въздушни превозвачи, на които е наложена забрана.
 Въздушни превозвачи от Съюза
 (10)
 След като Агенцията анализира получената информация от проведените наземни инспекции на въздухоплавателните средства на превозвачи от Съюза и от стандартизационните инспекции, проведени от Агенцията, допълнена с информация от специалните инспекции и одити, проведени от националните въздухоплавателни органи, няколко държави членки предприеха определени мерки за правоприлагане, за които информираха Комисията и Комитета на ЕС за авиационна безопасност.
 (11)
 Държавите членки отново потвърдиха готовността си да предприемат необходимите действия, когато важна за безопасността информация показва наличието на непосредствени рискове за безопасността вследствие на неспазване на съответните стандарти за безопасност от страна на въздушни превозвачи от Съюза.
 Въздушни превозвачи от Беларус
 (12)
 В приложение А или приложение Б към Регламент (ЕО) No 474/2006 никога не са били включвани въздушни превозвачи от Беларус.
 (13)
 Комисията продължи да следи напредъка на компетентния орган на Беларус, а именно на Департамента по авиация на Беларус (AD-BLR), в затвърждаването на неговите способности да гарантира, че операциите на въздушните превозвачи, сертифицирани в Беларус, се извършват в съответствие с международните стандарти за безопасност.
 (14)
 На 8 октомври 2020 г. Комисията, Агенцията и представителите на AD-BLR проведоха техническа среща за обсъждане на действията, предприети от AD-BLR, включително тези, които са свързани с опасенията на Агенцията във връзка с безопасността, изразени по време на извършените от нея технически оценки за целите на първоначалната оценка, както и на непрекъснатото наблюдение на разрешенията на ОТД съгласно Регламент (ЕС) No 452/2014 на Комисията.
 (15)
 По време на срещата AD-BLR предостави информация за новата си организационна структура, включително наемането и обучението на персонал, функционирането на отдела по качеството, положението с програмата за повторно сертифициране на вече сертифицирани от AD-BLR въздушни превозвачи, и временните ограничения, наложени от него на някои въздушни превозвачи, както и дейностите, извършвани като част от неговата програма за надзор. AD-BLR отбеляза също така, че изпълнението на плана за коригиращи действия, разработен в отговор на пропуските, установени по време на посещението на експерти от Съюза за оценка на място през